**Ministru kabineta noteikumu projekta** **„Grozījumi Ministru kabineta 2013.gada 12.marta noteikumos Nr.139 „Kārtība, kādā tiek piešķirts valsts un Eiropas Savienības atbalsts lauksaimniecībai tiešā atbalsta shēmu ietvaros”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban valsts un Eiropas Savienības maksājumu piešķiršanas kārtību nosaka Ministru kabineta 2013.gada 12.marta noteikumi Nr.139 „Kārtība, kādā tiek piešķirts valsts un Eiropas Savienības atbalsts lauksaimniecībai tiešā atbalsta shēmu ietvaros” (turpmāk – Ministru kabineta noteikumi Nr.139).Ievērojot 2013.gadā pieņemtos lēmumus un lēmumus, kas saistīti ar grozījumiem Eiropas Savienības normatīvajos aktos, ir nepieciešams izdarīt šādus grozījumus Ministru kabineta noteikumos Nr.139:1) saskaņā Zemkopības ministrijas Konsultatīvās padomes 2013.gada 30.maija lēmumu ir jāatceļ atsevišķais maksājums par cukuru (turpmāk – ACM), jo vairs nav ekonomiskā pamata turpināt maksājumu par 2006/2007.tirdzniecības gadā ražotājiem piegādāto cukurbiešu daudzumu;2) atbilstoši Ministru kabineta noteikumu Nr.139 120.punktam ir pārskatīti laba lauksaimniecības un vides stāvokļa (turpmāk – LLVN) nosacījumi par minimālo lauksaimniecības dzīvnieku blīvumu. Par jaunu nosacījumu piemērošanu panākta vienošanās 2013.gada 30.maija Zemkopības ministrijas Konsultatīvajā padomē;3) 2014.gada 1.janvārī stājās spēkā Eiropas Parlamenta un Padomes 2013.gada 17.decembra Regula (ES) Nr.1310/2013, ar ko nosaka konkrētus pārejas posma noteikumus par atbalstu lauku attīstībai no Eiropas Lauksaimniecības fonda lauku attīstībai (ELFLA), groza Eiropas Parlamenta un Padomes Regulu (ES) Nr.1305/2013 attiecībā uz līdzekļiem un to sadalījumu 2014.gadam un groza Padomes Regulu (EK) Nr.73/2009 un Eiropas Parlamenta un Padomes Regulas (ES) Nr. 1307/2013, (ES) Nr.1306/2013 un (ES) Nr.1308/2013 attiecībā uz to piemērošanu 2014.gadā (turpmāk – Regula Nr.1310/2013):3.1. Regulas Nr.1310/2013 6.panta 6.punkta ”c” apakšpunkta nosacījums dalībvalstīm ļauj palielināt ar ražošanu saistītā (turpmāk – īpašais atbalsts) atbalsta līmeni līdz 6,5% no 2014.gada valstij noteiktā maksimālā apjoma, tāpēc ir jāprecizē Ministru kabineta noteikumos Nr.139 noteikto īpašā atbalsta apmēru un jāparedz nosacījumi jaunam īpašā atbalsta veidam;3.2. Regula Nr.1310/2013 paredz, ka savstarpējās atbilstības darbības joma ir koriģējama un ir jāaizstāj obligātās pārvaldības prasības par gruntsūdeņu aizsardzību pret piesārņojumu ar atbilstošu LLVN;3.3. Regulas Nr.1310/2013 6.panta 10.punkts paredz, ka platībām, uz kurām attiecas vienotā platībmaksājuma (turpmāk – VPM) shēma, vairs nav jābūt bijušām labā lauksaimniecības stāvoklī 2003.gada 30.jūnijā, tāpēc Ministru kabineta noteikumos Nr.139 ir jāparedz nosacījumi, kas dod iespēju lauksaimniekiem VPM atbalstam pieteikt jaunus lauku blokus;3.4. Regulas Nr.1310/2013 6.panta 14.punkts paredz iespēju dalībvalstīm, kuras piemēro VPM shēmu, pieņemt lēmumu piešķirt pārejas posma valsts atbalstu (turpmāk – PPVA) 2014.gadā.Lauku atbalsta dienests regulāri saskaras ar situāciju, kad kopējā lauksaimnieka atbalstam pieteiktā lauku bloka platība pārsniedz faktisko lauku bloka platību, un tas mākslīgi palielina kopējo VPM atbalsttiesīgo platību, taču tā ir pārdeklarācijas sankciju robežās. Šāda mākslīga palielinātu platību deklarēšana rada nepamatotu VPM atbalsta likmes samazinājumu.Ievērojot minēto, Ministru kabineta noteikumu Nr.139 grozījumi paredz:1. nosacījumus un piešķiršanas kārtību jaunam īpašā atbalsta veidam par liellopiem. Zemkopības ministrija kopā ar lauksaimnieku nevalstiskajām organizācijām pieņēma lēmumu ieviest īpašo atbalstu par liellopiem. Tā mērķis ir saglabāt liellopu gaļas ražošanu, stimulējot liellopu nobarošanu un gaļas ieguvi Latvijā. Īpašais atbalsts par liellopiem tiek finansēts no Eiropas Savienības budžeta un ir ar ražošanu saistīts atbalsts, un tā mērķis ir atšķirīgs no atdalītā pārejas posma valsts atbalsta par liellopiem, kurš tiek finansēts no valsts budžeta un ir no ražošanas atdalīts maksājums par references (noteiktā vēsturiskā) periodā saimniecībā noturētiem liellopiem, kas lauksaimniekiem nodrošina ienākumu stabilitāti;
2. ka nosacījumi par minimālo lauksaimniecības dzīvnieku blīvumu jāattiecina uz saimniecībām, kurās ir 30 vai vairāk VPM atbilstoši hektāri līdzšinējo 50 hektāru vietā un kurās pastāvīgo pļavu un ganību, aramzemē sēto zālāju un nektāraugu hektāru īpatsvars ir vismaz 30 procentu. Tas nodrošinās tiešo maksājumu mērķtiecīgāku izmantošanu pievienotās vērtības radīšanai un mazinās atbalsta kapitalizāciju – atbalsts tiks novirzīts lauksaimniekiem, kas nodarbojas ar lauksaimniecisko produktu ražošanu, mazinot neražojošo zemes īpašnieku iespējas saņemt tiešos maksājumus;
3. aizstāt obligātās pārvaldības prasības par gruntsūdeņu aizsardzību pret piesārņojumu ar atbilstošu LLVN, jo Eiropas Parlamenta un Padomes Direktīvā 2000/60/EK (2000.gada 23.oktobris), ar ko izveido sistēmu Kopienas rīcībai ūdens resursu politikas jomā, ir paredzēts no 2013.gada 22.decembra atcelt Padomes Direktīvu 80/68/EEK, saglabājot tādus pašus savstarpējās atbilstības noteikumus saistībā ar gruntsūdeņu aizsardzību, kādi noteikti Direktīvā 80/68/EEK tās pēdējā spēkā esamības dienā;
4. kārtību, kādā lauksaimnieki var precizēt lauku blokus. Tā kā noteikumu projekts atbalsta saņemšanai vairs neparedz termiņu, kad zemei bija jābūt labā lauksaimniecības stāvoklī, un paredzami daudz iesniegumu lauku bloku precizēšanai un slogs Lauku atbalsta dienestam (turpmāk – LAD), ir jānosaka termiņš iesniegumu iesniegšanai, lai nodrošinātu precizētu karšu sagatavošanu un raitu platībmaksājumu iesniegumu iesniegšanu 2014.gadā. Ja lauksaimniekam netiks dota iespēja lauku reģistrā iekļaut jaunus lauku blokus, lauksaimnieks nebūs tiesīgs par tiem saņemt atbalstu, un pastāv risks, ka šie lauki tiks atstāti novārtā un aizaugs;
5. kārtību par proporcionālu atbalstam pieteikto lauku platības samazināšanu, ja kopējā atbalstam pieteiktā lauku bloka platība pārsniedz faktisko lauku bloka platību;
6. precizēt īpašā atbalsta kopējo pieejamo apmēru par pienu, par lopbarības augu sēklām un sēklas kartupeļiem;
7. precizēt nodaļu par PPVA, lai šo atbalstu lauksaimnieki varētu saņemt arī 2014.gadā. Atbilstoši Regulai Nr.1310/2013 atbalsts ir jāpiešķir ar tādiem pašiem nosacījumiem kā 2013.gadā sniegtajam atbalstam piemērotie, izņemot samazinājumu.
 |
| 3. | Projekta izstrādē iesaistītās institūcijas | Par Ministru kabineta noteikumu projektu„Grozījumi Ministru kabineta noteikumos Nr.139 „Kārtība, kādā tiek piešķirts valsts un Eiropas Savienības atbalsts lauksaimniecībai tiešā atbalsta shēmu ietvaros”” (turpmāk – noteikumu projekts) Zemkopības ministrija 2014.gada 21.janvārī konsultējās ar LAD, Lauksaimnieku organizācijas sadarbības padomi, Zemnieku Saeimu, Lauksaimnieku Statūtsabiedrību asociāciju, Latvijas Zemnieku federāciju, Lauksaimnieku apvienību, Latvijas Jauno zemnieku klubu, Latvijas lauku konsultāciju un izglītības centru, Latvijas Bioloģiskās lauksaimniecības asociāciju un Latvijas augļkopju asociāciju. Zemkopības ministrijas organizētajā Lauksaimnieku nevalstisko organizāciju konsultatīvajā padomes sēdē ar Lauksaimnieku organizācijas sadarbības padomes, Zemnieku Saeimas, Latvijas Lauksaimniecības kooperatīvu asociācijas, Lauksaimnieku Statūtsabiedrību asociācijas, Latvijas Zemnieku federācijas, Lauksaimnieku apvienības, Latvijas Jauno zemnieku kluba, Latvijas Bioloģiskās lauksaimniecības asociācijas un Latvijas augļkopju asociācijas pārstāvjiem 2014.gada 30.janvārī tika izskatīti īpašā atbalsta par liellopiem pasākuma ieviešanas nosacījumi. |
| 4. | Cita informācija | 2015.gadā stājas spēkā Eiropas Parlamenta un Padomes Regulas (ES) Nr.1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr.637/2008 un Padomes Regulu (EK) Nr.73/2009, kas paredz jaunās struktūras ieviešanu tiešā atbalsta shēmām. Tāpēc 2014.gada nogalē tiks izstrādāta jauna kārtība, kādā tiek piešķirts valsts un Eiropas Savienības atbalsts lauksaimniecībai tiešā atbalsta shēmu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Līdz ar grozījumiem Ministru kabineta noteikumos Nr.139:1) 2013.gadā ACM atbalstu saņēma aptuveni 328 pretendenti. ACM atbalsta saņēmēju tiesiskā paļāvība netiek pārkāpta, jo uz šo atbalsta pretendentam ir jāpiesakās katru gadu, tāpēc atbalsta saņēmējam ir jābūt gatavam, ka atbalsta nosacījumi var tikt pārskatīti un jebkurā brīdī mainīties;2) LLVN prasības nosacījumu pastiprināšana varētu ietekmēt atbalsta saņemšanas apmēru aptuveni 700 lauksaimniekiem;3) 2003.gada 30.jūnija prasība pozitīvi ietekmēs visus atbalsta pretendentus – 61 709 lauksaimniekus;4) īpašā atbalsta kopējo pieejamo atbalsta apmēru precizēšana pozitīvi ietekmēs aptuveni 3443 piena ražotājus, 43 lopbarības augu sēklu audzētājus un 17 sēklas kartupeļu audzētājus;5) jaunais īpašais atbalsts par liellopiem pozitīvi ietekmēs tautsaimniecību, īpaši lopkopības nozari;6) PPVA 2014.gadā būs iespēja saņemt aptuveni 36 312 atbalsta pretendentiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana tautsaimniecību ietekmēs pozitīvi, jo 2014.gadā tiks piešķirts PPVA un palielināts īpašā atbalsta finansējums. LLVN prasības nosacījumu pastiprināšana un ACM atcelšana neradīs administratīvo slogu.Atceļot prasību par zemes labu lauksaimniecības stāvokli 2003.gada 30.jūnijā, 2014. gadā būs jāprecizē lauku bloki, un tas radīs nelielu administratīvo slogu gan lauksaimniekiem, gan LAD, tomēr rezultātā lauksaimniekiem būs iespēja pretendēt uz VPM atbalstu par lielāku platību.Īpašā atbalsta par liellopiem īstenošana neradīs administratīvo slogu. |
| 3. | Administratīvo izmaksu monetārs novērtējums | Lauku bloku precizēšana lauksaimniekiem neradīs papildu administratīvās izmaksas, jo lauku blokus var precizēt elektroniski. Savukārt lauku blokus LAD precizēs par esošā budžeta līdzekļiem.Īpašo atbalstu par liellopiem LAD un LDC administrēs par esošā budžeta līdzekļiem. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 168 886 000 | 0,00 | Nav attiecināms | Nav attiecināms | Nav attiecināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 168 886 000 | 0,00 | Nav attiecināms | Nav attiecināms | Nav attiecināms |
| 1.2. valsts speciālais budžets |   |   |  |  |  |
| 1.3. pašvaldību budžets |   |   |  |  |  |
| 2. Budžeta izdevumi: | 201 787 525 | 0,00 | Nav attiecināms | Nav attiecināms | Nav attiecināms |
| 2.1. valsts pamatbudžets | 201 787 525 | 0,00 | Nav attiecināms | Nav attiecināms | Nav attiecināms |
| 2.2. valsts speciālais budžets |   |   |  |  |  |
| 2.3. pašvaldību budžets |   |   |  |  |  |
| 3. Finansiālā ietekme: | –32 901 525 | 0,00 | Nav attiecināms | Nav attiecināms | Nav attiecināms |
| 3.1. valsts pamatbudžets |  –32 901 525 | 0,00 | Nav attiecināms | Nav attiecināms | Nav attiecināms |
| 3.2. speciālais budžets |   |   |  |  |  |
| 3.3. pašvaldību budžets |   |   |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0,00 | 0,00 | 0,00 | 0,00 | 0,00 |
| 5. Precizēta finansiālā ietekme: | –32 901 525 | 0,00 | Nav attiecināms | Nav attiecināms | Nav attiecināms |
| 5.1. valsts pamatbudžets | –32 901 525 | 0,00 | Nav attiecināms | Nav attiecināms | Nav attiecināms |
| 5.2. speciālais budžets |  |   |   |   |   |
| 5.3. pašvaldību budžets |  |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | KOPĒJIE IEŅĒMUMI – 168 886 000 *euro*1. Vienotais platību maksājums – 158 728 000 *euro*2. Īpašais atbalsts par liellopiem – 2 599 000 *euro*3. Īpašais atbalsts par pienu – 6 976 000 *euro*4. Īpašais atbalsts par lopbarības augu sēklām un sēklas kartupeļu kvalitātes uzlabošanai – 383 000 *euro*5. Īpašais atbalsts cietes kartupeļu kvalitātes uzlabošanai – 200 000 *euro*KOPĒJIE IZDEVUMI – 201 787 525 *euro*1. Vienotais platību maksājums – 158 728 000 *euro*2. Īpašais atbalsts par liellopiem – 2 599 000 *euro*3. Īpašais atbalsts par pienu – 6 976 000 *euro*4. Īpašais atbalsts par lopbarības augu sēklām un sēklas kartupeļu kvalitātes uzlabošanai – 383 000 *euro*5. Īpašais atbalsts cietes kartupeļu kvalitātes uzlabošanai – 200 000 *euro*6. Pārejas posma valsts atbalsts – 32 901 525 *euro* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Kopējais publiskais finansējums tiešo maksājumu shēmas ietvaros 2014.gadā ir EUR 201 787 525, tai skaitā vienotais platību maksājums un ar ražošanu saistītais (īpašais atbalsts) EUR 168 886 000, un pārejas posma valsts atbalsts EUR 32 901 525.Tiešo maksājumu shēmas ietvaros atbalsts tiks izmaksāts no Zemkopības ministrijas budžeta apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)” budžeta līdzekļiem. |

Anotācijas IV sadaļa –  projekts šo jomu neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts sagatavots, pamatojoties uz Regulu Nr.1310/2013. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.1310/2013;Padomes 2009.gada 19.janvāra Regula (EK) Nr.73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr.1290/2005, (EK) Nr.247/2006, (EK) Nr.378/2007 un atceļ Regulu (EK) Nr.1782/2003 (turpmāk – Regula Nr.73/2009);Komisijas 2009.gada 30.novembra Regula (EK) Nr.1122/2009, r ko paredz sīki izstrādātus noteikumus, lai īstenotu Padomes Regulu (EK) Nr. 73/2009 attiecībā uz savstarpēju atbilstību, modulāciju un integrēto administrēšanas un kontroles sistēmu saskaņā ar minētajā regulā paredzētajām tiešā atbalsta shēmām lauksaimniekiem, kā arī, lai īstenotu Padomes Regulu (EK) Nr. 1234/2007 attiecībā uz savstarpēju atbilstību saskaņā ar vīna nozarē paredzēto atbalsta shēmu (turpmāk – Regula Nr.1122/2009). |
| A | B | C | D |
| Regulas Nr.73/2009 28.panta 1.punkta ”a” apakšpunkts  | 3.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.73/2009 6.pants | 5.punkts | Ieviests pilnībā. | Neparedz stingrākas prasības kā ES tiesību normas. |
| Regulas 1310/2013 6.panta 20.punkts | 6.punkts | Ieviests pilnībā. | Neparedz stingrākas prasības kā ES tiesību normas. |
| Regulas 1310/2013 6.panta 10.punkts | 7.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1122/2009 28.panta 3.punkts | 8.punkts | Ieviests pilnībā. | Neparedz stingrākas prasības kā ES tiesību normas. |
| Regulas 1310/2013 6.panta 6.punkts | 9., 10., 11., 12.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1122/2009 65.pants | 9.punkts (42.4 punkts) | Ieviests pilnībā. | Neparedz stingrākas prasības kā ES tiesību normas. |
| Regulas 1310/2013 6.panta 14.punkts | 13.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1122/2009 51.pants | 16.punkts | Ieviests pilnībā. | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Ar Regulas Nr. 1310/2013 6.pantu grozīts Regulas Nr. 73/2009 69.pants par īpašo atbalstu, nosakot, ka dalībvalstīm ir iespēja īpašajam atbalstam izmantot līdz 6,5% no valstij noteiktā maksimālā daudzuma. Tādēļ, ņemot vērā nozares vajadzības un iespējamo maksimālo apjomu, tiek palielināts finansējums īpašajam atbalstam par pienu un īpašajam atbalstam lopbarības augu sēklu un sēklas kartupeļu kvalitātes uzlabošanai, kā arī izveidots jauns īpašais atbalsts par liellopiem. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Ievērojot Regulas Nr. 1310/2013 6.panta grozījumus, 2014.gada 31.janvārī Eiropas Komisija tika informēta par izmaiņām īpašā atbalsta piemērošanas lēmumos attiecībā uz 2014.gadu.Ievērojot Regulas Nr.73/2009 126.panta 3.punktu, līdz 31.martam Eiropas Komisija tiks informēta par lēmumu nepiemērot atsevišķo maksājumu par cukuru.  |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav |
| A | B | C |
| - | - | - |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | 2014.gada 21.janvarī notika sanāksme ar lauksaimnieku organizācijām par grozījumiem Ministru kabineta noteikumos Nr.139.2014.gada 30.janvārī Lauksaimnieku nevalstisko organizāciju konsultatīvā padomes sēde. |
| 3. | Sabiedrības līdzdalības rezultāti | 2014.gada 21.janvārī sanāksmē ar lauksaimnieku organizācijām pārstāvji atzinīgi novērtēja Ministru kabineta noteikumu Nr.139. grozījumu projektu, un 2014.gada 30.janvārī Lauksaimnieku nevalstisko organizāciju konsultatīvās padomes sēdē tika panākta vienošanās par īpašā atbalsta par liellopiem ieviešanas nosacījumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija uzraudzīs par Eiropas Savienības tiešo maksājumu administrēšanas gaitu. LAD administrēs un izmaksās maksājumus, kā arī precizēs lauku blokus. LDC sniegs nepieciešamo informāciju LAD īpašā atbalsta par liellopiem aprēķināšanai.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

2014.03.13. 15:44

Ruļuka

67027412, Indra.Ruluka@zm.gov.lv